

**18.03.2020**

**ЧЕЗ ЕЛЕКТРО ПРИЗОВАВА КЛИЕНТИТЕ ДА ПЛАЩАТ БЕЗКАСОВО СМЕТКИТЕ СИ**

**Осигурените възможности от Дружеството включват и плащане от разстояние през интернет, терминални устройства, мобилен телефон**

„ЧЕЗ Електро България“ АД напомня на своите клиенти, че възможностите, които осигуряват начините за плащане на сметки от разстояние, са за предпочитане, особено в ситуацията на прилагане на засилени мерки за предпазване от опасността за заразяване с коронавирус.

Дружеството призовава клиентите да използват осигурените от Дружеството 9 начина за безкасово плащане – по банков път чрез директен дебит, банкомат или платежно нареждане, по интернет чрез интернет банкиране, системите на ePay.bg, ОББ, Icard.bg и Транскарт или директно през сайта на ЧЕЗ, с sms през системите на ePay и Icard, които дават на клиентите и достатъчно сигурност.

* **По банков път:**
* С платежно нареждане: превеждате дължимата сума в най-удобния за Вас банков клон.
* Чрез банкомат: превеждате дължимата сума чрез Вашата дебитна или кредитна карта. Необходимо е да знаете Вашия клиентски номер.
* С директен дебит: с изричното Ви съгласие банката да извърши плащане на дължимата от Вас сума от Вашата разплащателна сметка.
* **По интернет:**
* Интернет банкиране: нареждате плащане на дължимата сума чрез обслужващата Ви банка по интернет.
* Чрез системата **„EPAY”** [www.ePay.bg](http://www.epay.bg/). Нареждате плащането по Интернет след предварителна регистрация.
* **Чрез системата „UPAY“ на ОББ** [https://www.ubbpay.bg](https://www.ubbpay.bg/). Нареждате плащането по Интернет без предварителна регистрация.
* **Директно през сайта на ТФС** [www.transcard.bg](http://www.transcard.bg/). Нареждате ръчно или автоматично плащане по интернет след регистрация в сайта на „Транскарт Файненшъл Сървисис“ ЕАД /ТФС/.
* Директно през сайта на **iCard** [www.icard.bg](https://www.icard.bg/customer-service/login.php). Нареждате плащане по интернет директно от персоналната си страница в сайта на компанията, след направена регистрация.
* **Плащане чрез sms**
* Необходимо е да притежавате мобилен телефон с номер към български оператор и валидна банкова карта. Услугата се предлага от **ePay** -    [www.epay.bg](https://www.epay.bg/v3main/front?p=sms) и **iCard** -    [www.icard.bg](http://www.icard.bg/). **Важно е да посочите Вашия клиентски номер.**

**„ЧЕЗ Електро България“ АД напомня на клиентите, че номерата на банковите сметки на Дружеството за битови клиенти са:** СИТИ Банк IBAN: BG62 CITI 9250 1111 1CEZ EL и ING Банк IBAN: BG97 INGB 9145 1111 1 CEZ EL, а за бизнес клиенти ING Банк IBAN: BG72 INGB 9145 7777 7CEZ EL и СИТИ Банк
IBAN: BG37 CITI 9250 7777 7CEZEL.

За клиентите, които нямат възможност да използват безкасовите начини на плащане, „ЧЕЗ Електро България“ АД напомня, че на тяхно разположение са и общо 6 280 места за плащане, включително каси на партньорите ни „Изипей“, „Фастпей“, „Български пощи“, Банка „ДСК“, „УниКредит Булбанк“, като препоръката на Дружеството е при посещението на касовите салони им стриктно да се спазват разпоредените мерки за ограничаване възможността от заразяване с вируси. Клиентите могат да превеждат дължимата сума по клиентски номер и фактура и чрез над 1 000 терминални устройства на Cashterminal.

Допълнителна информация за възможностите за различните видове плащания може да се получи и на телефонна линия 0700 10 010, на info@cezelectro.bg, както и на сайта на компанията www.cez.bg, секция „За клиента“.

*Пресцентър на „ЧЕЗ Електро България“ АД*

е-mail: parvoleta.miteva@cez.bg